Isoniitun koulu

Isoniitun koulu on Nurmijärven Klaukkalassa Isoniitun länsipuolella sijaitseva koulu.

Koulussa toimivat peruskoulun luokat 1–9. Koulussa oli lukuvuonna 2014–2015 481 oppilasta, joista 163 oli alakoulussa ja 318 yläkoulussa. Koulu sijaitsee lähellä Klaukkalan keskustaa Klaukkalan kirkon lähellä. Koulu rakennettiin kesällä 2005 ja toiminta siellä alkoi 1. elokuuta 2006. Isoniitun koulun nimi viittaa Aleksis Kiven kieleen, sillä Kivi kirjoitti teksteissään sanan niitty uulla, eli niittu.

Koululle perustettiin myös 11. marraskuuta 2014 oma vanhempainyhdistys Isoniitun vanhemmat ry, joka on avoin kaikille koulun oppilaiden vanhemmille. Syksyllä 2018 koulun välituntipiha uudistettiin. Koulussa yläasteen puolella on töissä kirjailija Netta Walldén.

Aiheesta muualla 
 Isoniitun koulun kotisivut 
 Isoniitun vanhemmat ry:n kotisivut 

Nurmijärven peruskoulut
Klaukkala